A+RA

=** XOGOS POPULARES: **//**“A RA”.**//=


 * OUTRAS DENOMINACIÓNS:**

En Portugal hai un xogo moi semellante a este chamado “O Sapo”. Logo no resto da península coñécese coma “La Rana”.

É un xogo de precisión que consiste en lanzar uns discos ou pellos metálicos dende unha determinada distancia ata unha mesa para introducilos pola boca dunha ra sentada.
 * DESCRICIÓN:**

Dende unha distancia entre 2 e 3,5 metros (dependendo da idade) o xogador/a lanza dez pellos seguidos co fin de introducilos pola boca da ra. A caixa que soporta a ra tamén ten uns buratos polos que se poden introducir os discos (tendo cada un unha determinada puntuación), un muíño e dúas pontes (que dificultan a entrada dos pellos nos ocos). A caixa ten debaixo un caixón, dividido coma ocos haxa, no que se recollen os pellos e se contabilizan os puntos acadados. Pódese xogar a tantos ou a ras.
 * DESENVOLVEMENTO:**

Tanto coma se a partida se xoga a unha puntuación determinada ou a ras as regras acórdanse de antemán e dependerá moito da idade dos participantes e/ou da pericia dos xogadores. Aínda que no xogo orixinalmente participábase de xeito individual tamén se podería xogar por parellas ou tríos sumándose a puntuación de todos os membros do equipo. En canto a puntuación tamén varía dependendo da zona onde se xoga. De xeito orientativo poderíanse tomar estes valores: para adultos, a ra 1500 tantos, o muíño 500, as pontes 200 e cada un dos buratos restantes 100; e para rapaces: a ra 200, o muíño 100, as pontes 50 e os restantes buratos 20. Aínda que insistimos en que os participantes deberán de acordar de antemán e de mutuo acordo as regras da partida, tanto a nivel de puntuación coma de distancia ou mesmo o número de pellos que se lanzan.
 * VARIANTES:**

As dimensións aproximadas da mesa da ra son: entre 50 e 60 cm de ancho e largo e entre 80 e 90 cm de altura. O número de furados é variable. Algunhas mesas teñen tres buratos máis a ra e hai outras con 10 buratos máis a ra. Ademais teñen un muíño e dúas pontes. Tamén son necesarios dez pellos de ferro de 4cm de diámetro aproximadamente. Logo a caixa pode ter pés ou non. Neste caso haberá que buscar unha superficie axeitada para colocar a caixa.
 * MATERIAIS:**

Tradicionalmente, ao igual que outros xogos de lanzamento coma a chave, xogábase nas tabernas que tiñan eirado. O ideal é xogar nun espazo aberto pero coma non precisamos de moito espazo tamén é un bo xogo para practicar a cuberto.
 * ESPAZO:**

A duración deste xogo determínaa a puntuación que previamente acorden os participantes. Se estamos comezando a practicar este xogo o mellor é ir a puntuacións baixas para que o final non se prolongue demasiado. Logo a medida que vaiamos collendo máis habilidade pódense determinar puntuacións máis altas.
 * DURACIÓN:**

Dependerá da idade dos participantes pero normalmente cunha persoa abondará. No caso de levar as puntuacións o ideal sería que os participantes anotaran, nun lugar visible por todos, as súas puntuacións ou que un se encargara desta labor. Con nenos moi pequenos o monitor/a encargaríase de facelo. No caso de xogar adultos non se precisaría da figura de ningún monitor/a.
 * EQUIPO DE ANIMACIÓN:**

De 2 a 6 xogadores se participan individualmente que é o normal. Se xogasen por parellas poderían ser máis aínda que habería que ter en conta que entre tirada e tirada non pasase moito tempo.
 * Nº DE PARTICIPANTES:**

Desenvolve a coordinación óculo-manual e fomenta a socialización.
 * INTERESE EDUCATIVO:**

¡Video para facer un xogo da ra! media type="youtube" key="S0rGUa65m9c" height="315" width="420" align="center"